open-index/open-wikipedia-markdown huggingface dataset:
Macela dourada

A **macela dourada** ou **camomila romana**, ***Chamaemelum nobile***, sin. ***Anthemis nobilis***) é unha herba perenne da familia das asteráceas, nativa de Europa.

## Descrición 
A macela dourada é unha herba perenne, de talo procumbente de até 26&nbsp;cm de longo, glabro ou suavemente pubescente. Forma matas mestas. Presenta follas sésiles, alternas, bi- ou tripinnatilobuladas, finamente divididas, cos folíolos lineares. En posición terminal presenta no verán unha inflorescencia en forma de capítulo paniculado. Os floros radiais son uns 20, coa lígula branca, mentres que os do disco son numerosos, hermafroditas, coa corola amarela, as puntas das anteras ovadas e o extremo do estilo trunco. A testa floral non supera 1&nbsp;cm de diámetro. Os froitos son aquenios cilíndricos, de máis ou menos 1&nbsp;mm de diámetro, algo maiores os radiais. A polinización realízana himenópteros, mais a planta é quen de se autopolinizar.

## Uso 
miniatura|240px|Flores secas de la *Chamaemelum nobile*.
O talo tenro e as sumidades floridas úsanse secos ou frescos en infusión, recendente e lixeiramente amarga. Confúndese moitas veces coa macela común *Matricaria recutita* os efectos terapéuticos asociados á macela son de carácter dixestivo, carminativo, sedante, tónico, vasodilatador e antiespasmódico. O aceite esencial emprégase en aromaterapia, e a infusión das flores aplícase ao cabelo para o delourar.

Non se recomenda o uso da macela dourada durante a gravidez xa que pode causa contraccións uterina e aborto.

[miniatura|240px|Macela galega no Xardín Botánico da Universidade Karlovy en [Praga, República Checa.]]
A macela dourada é unha planta moi común en xardinaxe.

## Composición 
O aceite esencial é rico en camazuleno, ácido tíglico e varios sesquiterpenos; contén ademais ácido antémico, atesterol, antemena e taninos. Pode provocar dermatite de contacto en persoas sensíbeis, e se teñen informado casos de anafilaxe entre alérxicos.

## Taxonomía 
*Chamaemelum nobile* foi descrita por (Carl von Linné) All. e publicado en *Flora Pedemontana* 1: 185. 1785.
;Sinonimia:
* *Anthemis nobilis*  L. basónimo
* *Anthemis odorata* Lam.
* *Chamomilla nobilis* (L.) Godr.
* *Matricaria nobilis* (L.) Baill.
* *Ormenis nobilis* (L.) J.Gay ex Coss. & Germ.

## Nome común 
En galego recibe os nomes de macela dourada, macela galega, margacela e camomila romana.

## Notas 
## Véxase tamén 
### Ligazóns externas 
### Bibliografía 
* 
* 
*
Macruronus magellanicus

***Macruronus magellanicus*** é un peixes osteíctios mariño da orde dos gadiformes e familia dos merluccíidos, que inclúe pescadas que se distribúen polo sur do Atlántico occidental e o sur e o leste do Pacífico.

## Características 
É un peixe de coloración entre a azul aceirada e a verde metálica intensa na rexión dorsal, cos flancos e o ventre máis claros. Alcanza até uns 60 ou 110&nbsp;cm de lonxitude e uns 5&nbsp;kg de peso.

Difire das outras pescadas pola forma da cola, que termina en punta por confluencia das aletas dorsal e anal.

Forma cardumes a profundidades de entre os 50 e 400 m.

Aliméntas de peixes pequenos e de crustáceos.

Ten a capacidade de rexenerar o péndulo caudal cando se dana.

Reprodúcese en augas profundas a finais do inverno.

## Pesca 
É unha especie de grande interese comercial para a pesca. Na Arxentina constitúe unha parte importante da pesca de altura.

## Notas 
## Véxase tamén 
### Bibliografía 
* Cohen, D., Inada, T., Iwamoto, T. & Scialabba, N. (1990): *Gadiform Fishes of the World (Order Gadiformes). An annotated and illustrated catalogue of cods, hakes, grenadiers and other gadiform fishes known to date.* FAO: FAO Fisheries Synopsis, 125, volume 10, pp.&nbsp;77–81.
* Lloris, Domingo (2005): *Hakes of the world (family Merlucciidae): an annotated and illustrated catalogue of hake species known to date*. Roma: FAO. ISBN 92-5-104984-X. Pódese ver en http://www.fao.org.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Gadiformes
* Merluccíidos

### Ligazóns externas 
* Fotos de *Macruronus magellanicus* en FishBase
Disclosure (novela)

***Disclosure*** é unha novela de Michael Crichton publicada en 1994. A novela está ambientada nunha empresa ficticia de alta tecnoloxía, xusto antes do boom económico da burbulla punto com. O argumento céntrase en Tom Sanders e a súa loita contra as infundadas acusacións contra el de acoso sexual.

## Adaptación ó cine 
En 1994, estreouse *Acoso*, unha adaptación cinematográfica da novela. Está protagonizada por Demi Moore, Michael Douglas, Donald Sutherland e Dennis Miller.

## Notas 
## Véxase tamén 
### Ligazóns externas 
* Páxina oficial do autor
Marina (novela)

***Marina*** é unha novela fantástica en lingua castelá de Carlos Ruiz Zafón, ambientada na segunda metade do século XX na cidade de Barcelona. Foi publicada en 1999 pola Editorial Edebé.

## Sinopse 
Na Barcelona de 1980 Óscar Drai soña esperto, abraiado polos palacetes modernistas preto do internado no que estuda. Nunha das súas escapadas coñece a Marina, unha rapaza audaz que comparte con Óscar a aventura de mergullarse nun enigma do pasado da cidade. Un misterioso personaxe da posguerra propúxose o maior desafío imaxinable, pero a súa ambición arrastrouno por un camiño sinistro cuxas consecuencias debe pagar alguén aínda hoxe.

## Personaxes 
* Principais: Óscar Drai, Marina Blau
* Secundarios: Germán Blau, Mijail Kolvenik, Eva Irinova

## Véxase tamén 
### Ligazóns externas 
*Páxina web do autor 
*Primeiro capítulo do libro
Xene da regra par

miniatura|Expresión dos xenes de regra par *even-skipped* e *fushi tarazu* en bandas alternantes nas fases iniciais do embrión de *Drosophila*. Cada banda corresponde a un parasegmento.
Un **xene da regra par** (*pair-rule gene*) é un tipo de xene implicado no desenvolvemento dos embrións segmentados dos insectos. Os xenes da regra par defínense polo efecto dunha mutación nese xenes, a cal causa a perda dos patróns normais de desenvolvemento en **segmentos alternantes**.

Os xenes da regra par foron descritos primeiramente por Christiane Nüsslein-Volhard e Eric Wieschaus en 1980. Utilizaron un exame xenético (*genetic screen*) para identificar os xenes necesarios para o desenvolvemento embrionario na mosca da froita *Drosophila melanogaster*. Nas *Drosophila* normais non mutadas cada segmento embrionario produce pelos ou sedas chamadas dentículos nunha banda situada no lado do segmento próximo á cabeza (o lado anterior). Descubriron cinco xenes, chamados *even-skipped, hairy, odd-skipped, paired* e *runt*, nos cales as mutacións causaban a delecións dunha rexión particular de cada segmento alternado. Por exemplo, no *even-skipped*, perdíanse as bandas de dentículos de segmentos alternados, o cal daba lugar a un embrión que tiña a metade das bandas de dentículos con respecto ao normal. En traballos posteriores identificaron máis xenes da regra par nas fases iniciais do embrión de *Drosophila*, como o *fushi tarazu, odd-paired, sloppy paired,* e *tenm*.

Unha vez que os xenes da regra par foron identificados a nivel molecular viuse que cada xene se expresa en *parasegmentos* alternados, é dicir, rexións do embrión que están moi relacionadas cos segmentos, pero que están lixeiramente fóra de rexistro. Cada parasegmento inclúe a parte posterior dun (futuro) segmento, e a parte anterior do seguinte segmento (en posición máis posterior no parasegmento). As bandas de expresión dos xenes da regra par corresponden aos das rexións perdidas no mutante. A expresión de xenes da regra par en bandas depende da regulación directa de xenes gap  e de interaccións reguladoras entre os propios xenes da regra par.

## Notas 
## Véxase tamén 
### Outros artigos 
* Embrioxénese de Drosophila

### Ligazóns externas 
* The Interactive Fly: http://www.sdbonline.org/fly/aignfam/gapnprl.htm
Xanthi F.C.

O **Skoda Xanthi F.C.** (en grego: Π.Α.Ε. Skoda Ξάνθη Αθλητικός Όμιλος – **PAE Skoda Xanthi Athlitikos Omilos**), ou *F.C. Skoda Xanthi Athletic Club*, é un club de fútbol grego da cidade de Xanthi. Foi fundado en 1967 e compite na Super Liga de Grecia.

## Véxase tamén 
### Ligazóns externas 
* Páxina oficial do club
Jenő Fuchs

**Jenő Fuchs** (en húngaro: Fuchs Jenő), nado en Budapest o 29 de outubro de 1882 e finado na mesma cidade o 14 de marzo de 1955), foi un tirador de esgrima húngaro, gañador de catro medallas olímpicas de ouro.

## Traxectoria 
Fillo dun impresor da editorial Pallas, estudou Dereito na Universidade de Budapest. Practicante de esgrima fóra dos circuítos habituais húngaros, nunca gañou un torneo importante no seu país. Presentouse ás probas preolímpicas e logrou unha praza, participando así, aos 25 anos, nos Xogos Olímpicos de 1908 celebrados en Londres, onde gañou a medalla de ouro nas probas de sabre individual e por equipos. Pese a non disputar competicións nos catro anos anteriories, revalidou as medallas nos Xogos Olímpicos de 1912 de Estocolmo, converténdose no primeiro campión olímpico en revalidar o seu título individual na modalidade de sabre.

Na segunda guerra mundial foi chamado ao servizo, pero como xudeu non podía entrar no exército polo que serviu nunha brigada de traballo. Atacados polos rusos Fuchs e o resto dos traballadores colleron as armas dos militares caídos para defenderse e fixeron retirarse aos rusos, pola heroica axuda ao seu batallón Fuchs recibiu, co resto dos seus compañeiros, a Cruz de Ferro de II Clase en Berlín e puideron volver aos seus fogares. Despois da derrota alemá en 1945 estivo en prisión polo acontecido durante a guerra.

## Notas 
## Véxase tamén 
### Ligazóns externas 
*  www.olympic.org - Jenő Fuchs
*  www.sports-reference.com - Jenő Fuchs
Ilona Elek

**Ilona Elek**, tamén coñecida como **Ilona Schacherer** ou **Ilona Elek-Schacherer** (en húngaro, **Elek Ilona**), nada en Budapest o 17 de maio de 1907 e finada na mesma cidade o 24 de xullo de 1988, foi unha tiradora de esgrima húngara, gañadora de tres medallas olímpicas.

## Traxectoria 
Estudou piano na Academia Franz Liszt pero deixou os seus estudos para competir profesionalmente na esgrima. En 1929 foi segunda no Campionato de Hungría e quinta no Europeo. En 1933 repetiu a segunda praza nos campionatos nacionais e nos europeos foi quinta pero logrou o primeiro lugar co equipo húngaro. En 1934 e 1935 nos europeos gañou tanto en individual como por equipos. Participou con 29 anos nos Xogos Olímpicos de 1936 celebrados en Berlín gañando a medalla de ouro na proba individual de florete. Nos Xogos Olímpicos de 1948 de Londres revalidou o seu título olímpico, converténdose na primeira tiradora en conseguir dous títulos olímpicos. Nos Xogos Olímpicos de 1952 de Helsinqui, e con 45 anos, logrou a medalla de prata na mesma proba.

[miniatura|Ilona Elek no podio (no centro) dos Xogos Olímpicos de Berlín, 1936 con [Ellen Müller-Preis e Helene Mayer, todas as tres de orixe xudía recibindo medallas na Alemaña nazi, onde os xudeus alemáns non podían competir. Mayer recibira un permiso especial logo que os Estados Unidos ameazaran cun boicot.]]

Ao longo da súa carreira gañou dezasete medallas no Campionato do Mundo de Esgrima, entre elas dez de ouro.

## Véxase tamén 
### Ligazóns externas 
* Ilona Elek en olympic.org 
* Ilona Elek en sports-reference.com
Elemento regulador en cis

Un **elemento regulador en cis** ou **elemento cis regulador** (do inglés *cis-regulatory element*, CRE) ou tamén **elemento cis** é unha rexión do ADN ou do ARN que regula a expresión de xenes situados na mesma molécula de ADN (normalmente refírese a un cromosoma). Estes elementos dise que teñen unha **actuación en cis** ou que actúan en cis (*cis-acting*). A palabra *cis* vén do latín e significa "no mesmo lado que". Un elemento cis pode estar localizado *augas arriba* da secuencia codificante do xene que controla (nunha rexión promotora ou mesmo aínda máis *augas arriba* en amplificadores), ou *augas abaixo* da secuencia codificante do xene, ou no propio xene (por exemplo nun intrón ou na rexión UTR), ou no ARNm.

## Elementos cis e trans 
Un exemplo de secuencia reguladora que actúa en cis é o operador do operón lac. A esta secuencia de ADN únese o represor lac, o cal impide a transcrición dos xenes adxacentes na mesma molécula de ADN. O operador lac considérase que actúa en cis na regulación dos xenes próximos. O propio operador non codifica unha proteína ou ARN, senón que só é un sitio de unión de moléculas.
  
Algúns xenes exprésanse coordenadamente durante un mesmo momento do desenvolvemento porque teñen módulos de secuencia comúns, que son elementos de resposta que actúan en cis.

Polo contrario, un elemento regulador en trans ou elemento trans regulador é un xene que produce un factor difusible, normalmente unha proteína, que pode modificar a expresión de xenes afastados do xene do que foi transcrito (ás veces se lle chama elemento regulador en trans á propia proteína ou factor). Ese factor que actúa en trans pode ser, por exemplo, un factor de transcrición que regula un xene no cromosoma 6 pero que se transcribiu a partir dun xene situado no cromosoma 11. O termo ten a palabra latina *trans*, que significa "ao outro lado de". Son factores deste tipo os factores de transcrición xerais, os factores de transcrición específicos de tecidos ou as proteínas de unión ao ADN reguladoras. Tamén poden selo certos ARN pequenos reguladores.

Hai, pois, elementos cis reguladores e trans reguladores. Os elementos en cis non codifican proteínas ou ARN (son sitios de unión); os elementos en trans codifican proteínas e/ou moléculas de ARN e actúan indirectamente a través delas. Os elementos cis reguladores con frecuencia son sitios de unión para un ou máis factores que actúan en trans.

En resumo, os elementos reguladores en cis están presentes na mesma molécula de ADN que o xene ao cal regulan, mentres que os elementos reguladores en trans poden regular xenes moi afastados do xene do cal se transcribiron.

## Exemplos de elementos reguladores en cis no ARN 
## Notas 
## Véxase tamén 
### Bibliografía 
* 
* 
* 
* 
* 
### Outros artigos 
* **ADN**
** Caixa TATA
** Caixa de Pribnow
** Operador (bioloxía)
* **ARN**
** Poliadenilación
** Elemento rico en AU
* **Outros**
** Regulación da expresión xénica
** Operón
** Promotor
** Factor que actúa en trans
Presidente de Cantabria

O **presidente de Cantabria**, segundo o Estatuto de Autonomía de Cantabria, preside o Goberno de Cantabria, coa función de dirixir, coordinar a Administración da comunidade autónoma, designar e separar os conselleiros e ostentar a suprema representación da comunidade autónoma e a ordinaria do Estado en Cantabria. É elixido polo Parlamento de Cantabria entre os seus membros e é nomeado polo rei.

O Parlamento elíxeo por maioría absoluta en primeira convocatoria e por maioría simple nas posteriores. Entre cada convocatoria teñen que transcorrer como mínimo corenta e oito horas. Se pasados dous meses desde a constitución do Parlamento non é elixido ningún candidato, este disolverase procedéndose a convocar novas eleccións.

Antes da entrada en vigor do Estatuto e de constituírse Cantabria como comunidade autónoma, o órgano que regulaba o goberno de Cantabria era a Deputación Provincial de Santander, na cal o presidente da Deputación realizaba as tarefas propias do goberno da provincia.

## Lista de presidentes 
## Liña temporal de presidentes 

#Todas as lonxitudes mídense en píxeles
ImageSize = width:600 height:700 #Tamaño da imaxe: ancho, alto 
PlotArea = width:50 height:680 left:50 bottom:10 #Tamaño da gráfica en si dentro da imaxe: ancho, alto, marxe esquerda, marxe dereita
DateFormat = yyyy #Formato de datas= y-cifra de ano, m-cifra de mes, d-cifra de día.
Period = from:1982 till:2020 #Período representado: desde, até
TimeAxis = orientation:vertical #Orientación do eixe de tempos: horizontal ou vertical
ScaleMajor = unit:year increment:1 start:1982 #Escala

# No se dá conta de cando chocan dúas frases, así que hai
# que movelas a man coa variable $dx

Define $dx = 20 # shift text to right side of bar

PlotData=
#barra, cor, ancho, ?, aliñamento, tamaño de fonte (XS,S,M,L,XL)
  bar:Líderes color:blue width:25 mark:(line,white) align:left fontsize:M
  
 #desde     até desprazamento($dx, píxeles) texto e enlace
 from:start till:1984 shift:($dx,0) color:yellow text:José Antonio Rodríguez (independente)
 from:1984 till:1987 shift:($dx,0) color:blue text:Ángel Díaz de Entresotos (AP)
 from:1987 till:1990 shift:($dx,0) color:yellow text:Juan Hormaechea (independente)
 from:1990 till:1991 shift:($dx,0) color:red text:Jaime Blanco (PSC-PSOE)
 from:1991  till:1993 shift:($dx,0) color:blue text:Juan Hormaechea (PP)
 from:1993  till:1995 shift:($dx,0) color:orange text:Juan Hormaechea (UPCA)
 from:1995  till:2003 shift:($dx,0) color:blue text:José Joaquín Martínez Sieso (PP)
 from:2003  till:2011 shift:($dx,0) color:green text:Miguel Ángel Revilla (PRC)
 from:2011  till:2015 shift:($dx,0) color:blue text:Ignacio Diego (PP)
 from:2015  till:2020 shift:($dx,0) color:green text:Miguel Ángel Revilla (PRC)

## Véxase tamén 
### Outros artigos
* Goberno de Cantabria
* Parlamento de Cantabria
* Eleccións en Cantabria
Ignacio Diego

**Juan Ignacio Diego Palacios**, nado en Castro Urdiales, Cantabria, o 18 de maio de 1960, máis coñecido por simplemente **Ignacio Diego** ou **Nacho Diego**, é un político español, oitavo presidente de Cantabria desde xuño de 2011 e sétima persoa que ocupa este cargo.

Foi elixido concelleiro no concello de El Astillero nos comicios de 1987 e 1991, e desempeñou as tarefas de alcalde do mesmo municipio tras as eleccións de 1995, 1999 e 2003. Desde 2004 preside o Partido Popular de Cantabria.

## Carreira política 
No ano 1988 foi elixido presidente de Nuevas Generaciones do Partido Popular de Cantabria e foi deputado do Congreso, membro do gabinete da presidencia da Asemblea Rexional e director xeral de Medio Ambiente.

Desde 1995 ocupou o cargo de alcalde do municipio de El Astillero con maioría absoluta e en novembro de 2004 foi elixido presidente do PP de Cantabria, substituíndo a José Joaquín Martínez Sieso no cargo. Ignacio Diego é deputado do Grupo Popular, membro da Comisión de Regulamento e forma parte tamén da Deputación Permanente.

En outubro de 2006 anunciou a súa dimisión como alcalde de Astillero para presentarse á presidencia do Goberno de Cantabria como candidato do PP nas eleccións autonómicas de 2007.

Nestes comicios, Ignacio Diego obtivo 17 escanos, polo que non conseguiu a maioría absoluta, dando lugar a que o pacto entre socialistas (PSC-PSOE) e rexionalistas (PRC) se revalidara de novo.

Foi reelixido presidente do Partido Popular de Cantabria co 94,5% dos votos no X Congreso Rexional, celebrado en Santander o 4 de outubro de 2008.

### Presidencia de Cantabria 
Nas eleccións do 22 de maio de 2011 gañou por maioría absoluta os comicios fronte ao anterior presidente de Cantabria, Miguel Ángel Revilla. O 23 de xuño do mesmo ano foi investido polo Parlamento como novo presidente autonómico e o luns 27 de xuño tomou posesión como tal.

## Cargos desempeñados 
* Presidente de NNGG de Cantabria.
* Alcalde de El Astillero. (1995-2006)
* Presidente do PP de Cantabria. (Desde 2004)
* Deputado do Parlamento de Cantabria. (Desde 2007)
* Presidente de Cantabria. (desde 2011)

## Notas 
## Véxase tamén
Blacksad

**Blacksad** é unha serie de banda deseñada creada polos autores Juan Díaz Canales (escritor) e Juanjo Guarnido, publicada pola editorial francesa Dargaud. Malia que os dous autores son españois, o público principal de Blacksad está no mercado francés e por iso publican tódolos volumes primeiro en francés. A edición española acostuma publicarse un mes máis tarde.
O primeiro volume *Quelque part entre les ombres* (literalmente *Un lugar entre as sombras*) foi publicado en novembro de 2000. O segundo, *Arctic-Nation*, publicouse no 2003 e o terceiro, *Âme Rouge* (*Alma vermella*), no 2005. O cuarto, ''L'Enfer, Le silence* (*O inferno, o silencio''), lanzouse en setembro de 2010.

Guarnido e Díaz Canales recibiron numerosos premios por Blacksad, incluíndo tres nomeamentos ós Premios Eisner e un premio Angoulême.

## Notas 
## Véxase tamén 
### Ligazóns externas 
*Black en Guía del Cómic
Dark Kingdom: The Dragon King

***Dark Kingdom: The Dragon King*** (tamén coñecido como *Ring of the Nibelungs*, *Die Nibelungen*,* Curse of the Ring* e *Sword of Xanten*) é un filme alemán dirixido por Uli Edel que se estreou no 2004.

## Sinopse 
O mozo ferreiro Siegfried non sabe que é o herdeiro dun reino invadido, e faise popular entre a súa xente por acabar co seu maior inimigo, o dragón Fafnir. Sigfried descoñece a maldición que pesa sobre a recompensa, un enorme tesouro, que agora pon en perigo o seu amor pola fermosa raíña guerreira Brynhildr.

## Personaxes 
* Benno Fürmann como Eric / Siegfried de Xanten
* Alicia Witt como Kriemhild
* Kristanna Loken como Brynhildr
* Max von Sydow como Eyvind
* Julian Sands como Hagen
* Samuel West como Rei Gunther
* Robert Pattinson como Giselher
* Mavie Hörbiger como Lena
* Aletta Bezuidenhout como Hallbera
* Sean Higgs como Alberich
* Götz Otto como Rei Thorkwin 
* Ralf Möller como Rei Thorkilt

## Véxase tamén 
### Ligazóns externas 
*
Eleccións ao Parlamento de Cantabria de 2003

miniatura|350px|Partido máis votado nas eleccións autonómicas de 2003 por municipios.

miniatura|350px|Porcentaxe de participación nas eleccións municipais de 2003 por municipios.
As **eleccións ao Parlamento de Cantabria de 2003** celebráronse o 25 de maio. O PRC foi o único partido con representación parlamentaria que incrementou o seu número de escanos nestes comicios. PP e PSC-PSOE perderon ambos un escano. Nesta ocasión, non se revalidou o pacto entre PP e PRC, dándose un acordo entre socialistas e rexionalistas. Deste xeito, o PRC e o PSC-PSOE formaron goberno nesta lexislatura, e Miguel Ángel Revilla (PRC) foi elixido presidente de Cantabria, mentres que Dolores Gorostiaga, a secretaria xeral do PSC-PSOE, foi nomeada vicepresidenta. Ambos partidos repartíronse o mesmo número de consellarías.

## Resultados 
## Véxase tamén 
*Eleccións ao Parlamento de Cantabria, ''historiaelectoral.com
Eleccións ao Parlamento de Cantabria de 1999

As **eleccións ao Parlamento de Cantabria de 1999** celebráronse o 13 de xuño. Nesta lexislatura repetiuse o mesmo pacto entre PRC e PP. José Joaquín Martínez Sieso volveu ser proclamado Presidente do Goberno de Cantabria co apoio dos rexionalistas. Así mesmo, o PSOE concorreu xunto a escisión de Izquierda Unida Izquierda Democrática Cántabra baixo o nome de *PSOE-Progresistas*.

## Resultados 
## Véxase tamén 
*Eleccións ao Parlamento de Cantabria, ''historiaelectoral.com
Once Were Warriors

***Once Were Warriors*** é un filme neozelandés dirixido por Lee Tamahori que foi estrado en 1994. Baséase na novela homónima de Alan Duff.

## Sinopse 
En Nova Zelandia, unha familia descendente de guerreiros maorís vive, ó igual que moitos outros, nos suburbios dunha gran cidade, nunha situación de marxinalidade respecto ás persoas de raza branca. A vida familiar estará presidida polo alcoholismo, a delincuencia e os escasos medios económicos.

## Personaxes 
* Rena Owen como Beth Heke
* Temuera Morrison como Jake "the Muss" Heke
* Julian Arahanga como Nig Heke
* Mamaengaroa Kerr-Bell como Grace Heke
* Taungaroa Emile como Boogie Heke
* George Henare como Mr. Bennett
* Cliff Curtis como Bully
* Pete Smith como Dooley
* Calvin Tuteao como Taka
* Shannon Williams como Toot

## Galardóns e nomeamentos 
* 1994: Festival de Montreal: 4 premios, incluíndo mellor filme e actriz (Rena Owen).
* 1994: Festival de Venecia: mellor ópera prima.

## Notas 
## Véxase tamén 
### Ligazóns externas 
*
Eleccións ao Parlamento de Cantabria de 2007

350px|miniatura|Partido máis votado nas eleccións autonómicas de 2007 por municipios.

miniatura|350px|Porcentaxe de participación nas elecciçons autonómicas 2007 por municipios.

As **eleccións ao Parlamento de Cantabria de 2007** celebráronse o 27 de maio. Foi, novamente, só o Partido Regionalista de Cantabria quen incrementou o seu número de escanos. Nesta lexislatura revalidouse o pacto entre socialistas e rexionalistas, de maneira que Miguel Ángel Revilla (PRC) volveu ser investido presidente de Cantabria. O PSOE quedou con cinco consellarías, deixando ao PRC con catro, e Dolores Gorostiaga volveu ser nomeada vicepresidenta.

## Resultados 
## Véxase tamén 
*Eleccións ao Parlamento de Cantabria, ''historiaelectoral.com
Jean-François Lamour

**Jean-François Lamour**, nado en París o 2 de febreiro de 1956, é un tirador de esgrima retirado e un político francés, gañador de cinco medallas olímpicas.
 
## Actividade deportiva 
Participou con 24 anos nos Xogos Olímpicos de 1980 celebrados en Moscova, rematando vinte e un na proba individual de sabre. Nos Xogos Olímpicos de 1984 dos Ánxeles gañou a medalla de ouro na proba de sabre individual e a medalla de prata por equipos. Catro anos despois nos Xogos Olímpicos de 1988 de Seúl revalidou o seu título olímpico na proba individual, se ben por equipos unicamente puido gañar un diploma olímpico ao finalizar cuarto. Nos Xogos Olímpicos de 1992 de Barcelona gañou senllas medallas de bronce na proba individual e por equipos.

Ao longo da súa carreira gañou catro medallas no Campionato do Mundo de Esgrima, unha delas de ouro; trece veces o título nacional de sabre individual e gañou unha medalla de ouro nos Xogos do Mediterráneo.

## Actividade política 
Membro da Unión por un Movemento Popular (UMP), o ano 1993 o alcalde de París designouno conselleiro técnico para a mocidade e o deporte e no ano 1995 deixou o posto para converterse en conselleiro técnico desas funcións no Secretariado Xeral da Presidencia da República Francesa. Desde o ano 1997 é académico da Académie des Sports

En maio de 2002 o primeiro ministro Dominique de Villepin elixiuno como o seu ministro de deportes, posto que ocupou ata marzo de 2004, momento no que pasou a ser titular do Ministerio de Mocidade, Deportes e Vida Asociativa no goberno de Jean-Pierre Raffarin, ocupando o cargo ata maio de 2007. En xuño de 2007 elixírono deputado na Asemblea Nacional e desde 2008 compatibiliza ese posto co de concelleiro de París, e presidente do grupo UMP no concello parisiense, e desde febreiro de 2013 co de vicepresidente da UMP

## Véxase tamén 
### Ligazóns externas
*  www.olympic.org - Jean-François Lamour
*  www.sports-reference.com - Jean-François Lamour
Claas

**Class** é unha marca alemá de maquinaria agrícola fundada en 1913 por August Claas en Clarholz, Westfalia.

## Historia
En 1913 fúndase a empresa e en 1914 August, Franz júnior e Bernhard Claas póñenlle o nome de irmáns CLAAS. A empresa medrou coa fabricación de empacadoras e colleitadoras agrícolas. En 2003, mercou unha maioría do accionariado da fábrica de tractores de Renault; en 2008, acabaría por mercar todo o negocio.
miniatura|Claas Xerion.|centro
miniatura|Vídeo de dron de CLAAS Tucano 430 (2022)|centro
Pobo comanche

Os **comanches** son unha tribo india das chairas cuxo territorio histórico, coñecido como Comancheria, comprendeu o leste do actual Novo México, o sur de Colorado, nordeste de Arizona, sur de Kansas, o estado de Oklahoma e o noroeste de Texas. O pobo comanche é unha federación recoñecida baixo o nome de **Nación Comanche**, coa súa reserva e capital en Lawton, Oklahoma.

## Notas 
## Véxase tamén 
### Bibliografía 
* 

### Outros artigos 
*Páxina da Nación Comanche
José Joaquín Martínez Sieso

**José Joaquín Martínez Sieso**, nado en Bilbao, Biscaia, o 13 de abril de 1957, foi o sexto presidente da comunidade autónoma de Cantabria, e o primeiro nacido fóra do seu territorio.

## Biografía 
Naceu en Bilbao o 13 de abril de 1957, aínda que uns días máis tarde foi levado ao municipio cántabro de Limpias.

Licenciouse en Dereito pola Universidade de Deusto e MBA polo Instituto de Empresa de Madrid. Durante o V Congreso Rexional do Partido Popular de Cantabria, celebrado no ano 1995 foi elixido membro da executiva do partido.

Nas eleccións autonómicas do mesmo ano, obtivo unha maioría simple con 13 deputados. Co apoio do PRC, Joaquín Martínez Sieso é investido presidente de Cantabria. Desta forma asume a difícil tarefa de emprender goberno en minoría (13 do PP máis 6 do PRC), pois precisábanse 20 escanos para gobernar en maioría. Joaquín Martínez Sieso preferiu pactar cos rexionalistas que coa UPCA do polémico Juan Hormaechea.

Nas eleccións autonómicas do 13 de xuño de 1999 é reelixido presidente do Goberno de Cantabria de novo co apoio do PRC, pois facíalle falta para gobernar en maioría. Nas eleccións autonómicas do 25 de maio de 2003 vólvese presentar como candidato do Partido Popular. De novo non consegue a maioría absoluta da cámara. O PRC nesta ocasión presta o seu apoio ao PSC-PSOE e deixa fóra do Goberno de Cantabria o Partido Popular. Nas eleccións autonómicas de 2007 Joaquín Martínez Sieso xa non é o candidato do partido, o seu lugar ocúpao Ignacio Diego, que tampouco conseguiu gobernar xa que rexionalistas (PRC) e socialistas (PSC-PSOE) revalidaron o pacto.

Desde 2011, e tras a vitoria por maioría absoluta do PP nas eleccións autonómicas, é nomeado Presidente da Autoridade Portuaria de Santander ata 2015.

## Cargos 
* Deputado por Cantabria no Congreso dos Deputados (1989-1995)
* Deputado no Parlamento de Cantabria (1995-2004)
* Presidente do Goberno de Cantabria (1995-2003)
* Deputado por Cantabria no Congreso dos Deputados (2004-2011)
* Vicepresidente terceiro do Congreso dos Deputados (2007-2008)
* Presidente da Autoridade Portuaria de Santander (desde 2011)

## Notas
Clupeoideos

A dos **clupeoideos** (*Clupeoidei*) é unha das dúas subordes en que se divide a orde dos clupeiformes e que, coa excepción de *Denticeps clupeoides*, especie que vive en augas doces do oeste africano, e é a única da familia dos denticipítidos (*Denticipitidae*) (e da suborde dos denticiptoideos (*Denticiptoidei*), inclúe a todos os tipos de sardiñas, arenques e bocareus.

## Características 
Os clupeoideos non presentan a liña lateral estendida por todo o corpo, senón só nos opérculos que tapan as galadas.

A aleta caudal, de forma semilunar, está sustentada por 19 raios.

A vexiga natatoria é moi diferente e especializada.

## Clasificación 
A clasificación dos clupeoideos aínda é controvertida. Para algúns autores comprende seis familias, que reúnen 84 xéneros e aproximadamente 360 ​​especies:

* *Chirocentridae*
* *Dussumieriidae*
* *Clupeidae*
* *Engraulidae*
* *Pristigasteridae*
* *Sundasalangidae*

Pero segundo o SIIT, comprende só cinco, xa que exclúe a dos *Dussumieriidae*, mantendo as restantes das citadas máis arriba.

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Clupeiformes

### Ligazóns externas 
* *Clupeoidei* en FAO.
Elemento rico en AU

Os **elementos ricos en adenilato-uridilato** ou **elementos ricos en AU** (ou **ARE**s, do inglés *AU-rich elements*) son secuencias de ARN que se encontran nas rexións 3' UTR de moitos ARN mensaxeiros que codifican protooncoxenes, factores de transcrición nuclear, e citocinas. Os elementos ricos en AU son un dos determinantes máis comúns da estabilidade do ARN en células de mamíferos.

Un elemento ricos en AU defínese como unha rexión dun ARNm con abundancia das bases adenina e uridina. Xeralmente marcan o ADN para a degradación.
A degradación do ARN dirixida polos elementos ricos en AU está influenciada por moitos factores exóxenos, como a presenza de ésteres forbol, ionóforos de calcio, citocinas, e inhibidores da transcrición. A proteína HuD (tamén chamada ELAVL4) únese aos elementos ricos en AU, aumentando a vida media dos ARNm que teñen estes elementos nas neuronas durante o desenvolvemento e plasticidade do cerebro.

AREsite é unha base de datos para os xenes que conteñen elementos ricos en AU ou AREs que foi desenvolvida recentemente co obxectivo de fornecer información sobre a caracterización bioinformática detallada de elementos ricos en AU.

## Notas 
## Véxase tamén 
### Ligazóns externas 
* Original publication discovering AU-rich elements
* mRNA Translational blockade by AU-rich elements
* Brief introduction to mRNA regulatory elements
* ARED: AU-rich element database
* Transterm page for AU-Rich Element
* AREsite: An online resource for the analysis of AREs
Engraulis

***Engraulis*** é un xénero de peixes osteríctios da orde dos clupeiformes, o tipo da familia dos engráulidos.

## Taxonomía 
### Descrición 
O xénero foi descrito en 1816 polo naturalista francés Georges Cuvier.

### Etimoloxía 
O nome científico do xénero, *Engraulis*, deriva do grego antigo εγγραυλισ *engraylis*, que significa "bocareu".
	
### Especies 
A taxonomía desta familia é controvertida.

Segundo Froese e Pauly (FishBase) actualmente recoñécense as nove especies seguintes:
[miniatura|240px|*[Engraulis japonicus*.]]
[miniatura|240px|*[Engraulis ringens*.]]
* *Engraulis albidus*
* *Engraulis anchoita*
* *Engraulis australis*
* *Engraulis capensis*
* *Engraulis encrasicolus*
* *Engraulis eurystole*
* *Engraulis japonicus*
* *Engraulis mordax*
* *Engraulis ringens*

Porén, o SIIT só recoñece seis:

* *Engraulis anchoita*
* *Engraulis australis*
* *ngraulis encrasicolus*
* *Engraulis eurystole*
* *Engraulis japonicus*
* *Engraulis mordax*
* *Engraulis ringens*

Véxase tamén as especies que consideran o WoRMS e máis o NCBI.

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.
*
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. (eds.) *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle.Collection Patrimoines Naturels, **50**. ISBN 2-85653-538-0. pp.&nbsp;357–374.

### Outros artigos 
* Clupeiformes
* Engráulidos
* Bocareu
* Anchoa

### Ligazóns externas 
* *Engraulis*  en Fossilworks. 
* *Engraulis* no WoRMS. 
* *Engraulis* na ADW.
* *Engraulis* na EOL.
* *Engraulis* no NCBI.
Elemento regulador en trans

Un **elemento regulador en trans** ou **elemento trans regulador** (*trans-regulatory element*) é un xene que codifica unha molécula difusible (proteína ou ARN) que actúa sobre outro xene afastado e o regula. Estes elementos dise que teñen unha **actuación en trans** ou que actúan en trans (*trans-acting*) ou que son trans reguladores ou elementos que actúan en trans, xa que actúan a través doutra molécula.

A molécula reguladora que producen estes xenes é un **factor regulador en trans**, **factor trans regulador** ou **factor que actúa en trans** (ás veces tamén se lles chama elementos, igual que aos xenes). Xeralmente son proteínas como factores de transcrición, xa sexa o factor de transcrición xeral ou os específicos de tecidos ou proteínas reguladoras de unión ao ADN. Tamén poden codificar ARNs pequenos reguladores, como microARNs. Estes factores poden producirse a gran distancia do xene que regulan, mesmo noutro cromosoma. Pero aínda no caso en que un xene regulador en trans se encontre no mesmo cromosoma, sempre actúa por intermediación doutra molécula (proteína, ARN), polo que a súa actuación é intermolecular, a diferenza dos elementos cis reguladores que non codifican outras moléculas (actuación en cis) e xeralmente están próximos ao xene que regulan, funcionando como sitios de unión.

## Notas 
## Véxase tamén 
### Outros artigos 
* Transactivación
* Transrepresión
* Elemento regulador en cis
Partido Comunista de Asturias

O **Partido Comunista de Asturias** (**PCA**) é a federación do Partido Comunista de España en Asturias.

No VIII Congreso do Partido Comunista de Asturias nomeouse a Francisco de Asís Fernández Junquera-Huergo como Secretario Xeral do partido.

Nas primeiras eleccións autonómicas, o PCA obtivo 5 escanos na cámara autonómica. Logo, presentouse con IU. De cara ás eleccións á Xunta Xeral do Principado de Asturias de 2011, o PCA decidiu presentarse á marxe de IU con nome de Frente de la Izquierda e nas municipais ao concello de Oviedo apoiando a Asamblea de Ciudadanos por la Izquierda.

## Notas 
## Véxase tamén 
### Ligazóns externas
*Partido Comunista de Asturias
*Juventud Comunista de Asturias
Aladár Gerevich

**Aladár Gerevich**, nado en Jászberény o 16 de maio de 1910 e finado en Budapest o 14 de maio de 1991, foi un tirador de esgrima húngaro especializado en sabre, gañador de dez medallas olímpicas, sete delas de ouro.

## Traxectoria 
Gerevich é polo seu palmarés un dos deportistas olímpicos máis recoñecidos da historia. Xunto á alemá Birgit Fischer ten o mérito de gañar medallas de ouro en seis citas diferentes, e é o único que venceu na mesma proba (sabre por equipos) seis veces, con vinte e oito anos de diferenza entre a primeira e a última vez, só superado en 2012 polo xinete Mark Todd. Ademais triunfou en repetidas ocasións no Campionato do Mundo de Esgrima. Dentro da súa familia tanto a súa dona Erna Bogen, como o seu sogro Albert Bogen e o seu fillo Pal Gerevich gañaron medallas olímpicas en esgrima.

Perfeccionou a súa técnica co mestre de armas italiano Italo Santelli. Participou nos Xogos Olímpicos de 1932 levando a medalla de ouro por equipos, revalidando o título en 1936 canda a medalla de bronce en individual, en 1948 onde tamén o fixo coa de bronce, en 1952 levando tamén prata en sabre individual e florete por equipos, en 1956 e 1960. Durante a selección para estes últimos xogos olímpicos o comité nacional de esgrima cuestionou a súa escolla pola súa idade, e para acalar as queixas Gerevich retou a cada compoñente do equipo húngaro de sabre a baterse con el, vencendo individualmente a todos e cada un deles.

Ao longo da súa carreira foi nove veces campión do mundo, cinco europeo e trinta e catro húngaro.

## Véxase tamén 
### Ligazóns externas 
* www.olympic.org - Aladár Gerevich 
* www.sports-reference.com - Aladár Gerevich
Garibaldo, duque de Turín

**Garibaldo**, finado en Turín en 662, foi un duque longobardo de Turín ata a súa morte.

## Traxectoria 
Paulo Diácono non fornece indicacións precisas sobre o momento do seu nomeamento como duque de Turín, senón que o rexistra  como embaixador invitado polo rei Godeperto no 661 ante o duque de Benevento, Grimoaldo, ao que debía pedirlle axuda para que auxiliase ao soberano a expulsar ao seu irmán Perctarito co cal, segundo o testamento do seu pai Ariperto I, compartía o reino longobardo. Garibaldo, porén, traizoou a Godeperto, animando a Grimoaldo a botar aos dous irmáns e sentar no trono no canto deles.

Ao seu retorno a Turín, Garibaldo cae vítima dun *homunculus* da súa corte, que o agrediu na igrexa de San Xoán Bautista o día de Pascua: desenvaiñou a espada mentres o duque estaba chegando á pía bautismal, decapitouno dun só golpe, antes de ser matado á súa vez polo séquito de Garibaldo.

## Notas 
## Véxase tamén 
### Bibliografía 
* Paulo Diácono, *Historia Langobardorum* (*Storia dei Longobardi*, Lorenzo Valla/Mondadori, Milán 1992).
Imberga

**Imberga** foi rexente do ducado de Asti ata o 744.
## Traxectoria
Muller de Teodón e irmá do rei Liutprando, rexeu o Ducado de Asti despois da morte do seu home e a prematura desaparición do seu fillo Ansulfo, ferido por un dardo durante unha xornada de caza. Mantivo a rexencia durante todo o reinado de Liutprando.
## Notas
## Véxase tamén
### Bibliografía
*Carlo Cipolla, *Appunti per la storia di Asti*, Venecia 1891.
*Niccola Gabiani, *Asti nei principali suoi ricordi storici*, voll. I, II e III, Tipografia Vinassa, 1927-1934.
*S. Grassi, *Storia della Città di Asti*, voll. I e II, Atesa, 1987.
*L. Vergano, *Storia di Asti*, voll. I, II e III, Tipografia S. Giuseppe,  Asti 1953-1957.
Aliprando, duque de Asti

**Aliprando** foi duque de Asti a mediados do século VIII
## Traxectoria
Sucedeu a Imberga (a muller de Teodón e irmá do rei Liutprando que tivera durante moito tempo a rexencia do ducado), é o último duque longobardo de Asti citado nos documentos. Obtivo a investidura no 744 a mans do rei longobardo Rachis, do cal Aliprando era parente.
## Notas
## Véxase tamén
### Bibliografía
*Carlo Cipolla, *Appunti per la storia di Asti*, Venecia 1891.
*Niccola Gabiani, *Asti nei principali suoi ricordi storici*, voll. I, II e III, Tipografia Vinassa, 1927-1934.
*S. Grassi, *Storia della Città di Asti*, voll. I e II, Atesa, 1987.
*L. Vergano, *Storia di Asti*, voll. I, II e III, Tipografia S. Giuseppe,  Asti 1953-1957.
Teodón, duque de Asti

**Teodón** foi duque de Asti a principios do século VIII
## Traxectoria
Algúns historiadores son da opinión de que o nomeamento de Teodón como duque fose por intervención de Liutprando no 712: Teodón era fillo de Teodón II, duque de Baviera, e pénsase que Liutprando lle doara o ducado de Asti, como signo de gratitude pola axuda que lle dera ao seu pai Ansprando durante a incursión deste último a Italia no 712.
## Notas
## Véxase tamén
### Bibliografía
*Carlo Cipolla, *Appunti per la storia di Asti*, Venecia 1891.
*Niccola Gabiani, *Asti nei principali suoi ricordi storici*, voll. I, II e III, Tipografia Vinassa, 1927-1934.
*S. Grassi, *Storia della Città di Asti*, voll. I e II, Atesa, 1987.
*L. Vergano, *Storia di Asti*, voll. I, II e III, Tipografia S. Giuseppe,  Asti 1953-1957.
Ansulfo

**Ansulfo** foi duque de Asti na primeira metade do século VIII
## Traxectoria
Fillo de Teodón e de Imberga (e, xa que logo, neto do rei Liutprando), sucedeu ao seu pai cando era aínda un adolescente pero, segundo nos conta Grassi, aínda mozo resultou morto por un dardo durante unha xornada de caza lanzado polo seu amigo Artuolfo, despois morto por un compañeiro de armas longobardo. Por este motivo a rexencia do ducado pasou á súa nai Bataúlfa por moitos anos.
## Notas
## Véxase tamén
### Bibliografía
*Carlo Cipolla, *Appunti per la storia di Asti*, Venecia 1891.
*Niccola Gabiani, *Asti nei principali suoi ricordi storici*, voll. I, II e III, Tipografia Vinassa, 1927-1934.
*S. Grassi, *Storia della Città di Asti*, voll. I e II, Atesa, 1987.
*L. Vergano, *Storia di Asti*, voll. I, II e III, Tipografia S. Giuseppe,  Asti 1953-1957.
Pedre, Pedre, Cerdedo-Cotobade

**Pedre** é un lugar da parroquia de Pedre no concello de Cerdedo-Cotobade, na provincia de Pontevedra. Segundo o IGE en 2012 tiña 161 habitantes (82 mulleres e 69 homes) o que supón unha diminución en relación ao ano 1999 cando tiña 183 habitantes.

## Lugares e parroquias 
### Lugares de Pedre 
### Parroquias de Cerdedo-Cotobade
Gundoaldo

**Gundoaldo**, finado en Asti sobre o 615, foi un longobardo, primeiro duque de Asti do 589 ao 615 aproximadamente.
## Traxectoria
Irmán da raíña Teodelinda e fillo do duque de Baviera Garibaldo I e de Waldrada (á súa vez filla de Wacho, rei dos longobardos entre o 510 e o 540), tivo dous fillos, Gundeperto e Ariperto (nalgúns textos chamado Chairiberto), tamén eles reis dos longobardos posteriormente. Despois do matrimonio da irmá co rei Autari, celebrado en Verona o 15 de maio de 589, Gundoaldo foi nomeado duque de Asti.

Tras a morte de Autari, poucos meses despois do matrimonio, Teodolinda volveu casar co duque de Turín, Axilulfo, que foi coroado rei en Milán en maio de 591. Na súa *Crónica* o historiador franco Fredegario conta que, sendo o duque de Asti moi amado polos seus súbditos, representaba unha posíbel insidia pola sucesión do reino longobardo e que por iso foi asasinado, por orde da "facción" real.

Paulo Diácono e a Origo, a tal propósito falan dunha revolta dalgúns duques longobardos (Mimulfo, Gaidulfo, Ulfari) calmada con éxito polo exército real: mesmo isto podería ser a referencia de Fredegario, cando fala de faccións reais:

Á morte de Gundoaldo non se sabe que fin fixo Gundeperto, mentres Ariperto probabelmente sucedeu ao pai na rexencia do ducado de Asti. Pola crónica de Paulo Diácono sábese que subiu ao trono longobardo despois da morte de Rodoaldo, fillo de Rotario, no 653.

## Notas
## Véxase tamén
### Bibliografía
*Fredegario, *Pseudo-Fredegarii scholastici Chronicarum libri IV cum continuationibus* in *Monumenta Germaniae Historica* SS rer. Mer. II,  Hannover 1888.
*Paulo Diácono, *Historia Langobardorum* (*Storia dei Longobardi*, Lorenzo Valla/Mondadori, Milán 1992).
*Carlo Cipolla, *Appunti per la storia di Asti*, Venecia 1891.
*Niccola Gabiani, *Asti nei principali suoi ricordi storici*, voll. I, II e III, Tipografia Vinassa, 1927-1934.
*S. Grassi, *Storia della Città di Asti*, voll. I e II, Atesa, 1987.
*L. Vergano, *Storia di Asti*, voll. I, II e III, Tipografia S. Giuseppe,  Asti 1953-1957.
Mariner 5

**Mariner 5** foi unha sonda espacial estadounidense lanzada o 14 de xuño de 1967 mediante un foguete Atlas Agena D desde o Centro Espacial de Cabo Cañaveral para estudar Venus.

## Características 
Mariner 5 pertenceu ó programa Mariner da NASA e foi a quinta do seu tipo. Mariner 5 era a nave de substitución en caso de fallo da Mariner 4, enviada a Marte, pero dado o éxito desta última decidiuse usar á Mariner 5 nunha misión a Venus.

A nave estabilizábase nos tres eixos, usando o Sol e Canopus como referencia e pasou a 4000&nbsp;km sobre as nubes de Venus o 19 de outubro de 1967, facendo medicións do campo magnético interplanetario, das partículas cargadas e do plasma, así como refractividade para ondas de radio da atmosfera venusiana e as súas emisións ultravioleta.

## Notas 
## Véxase tamén 
### Outros artigos 
* Mariner 4
* Atlas Agena
La Campana (Santiago de Compostela)

***La Campana*** foi un semanario que se publicou en Santiago de Compostela en 1923.

## Historia e características 
Subtitulado *Semanario popular*, apareceu o 5 de maio de 1923. Órgano do Partido Republicano de Santiago de Compostela, foi unha publicación de pequeno formato que saía todos os sábados e constaba de oito páxinas. Entre os seus colaboradores estaban Manuel María González López e Xesús San Luís Romero. Recollía noticias locais e criticaba o labor do Concello. Dedicoulle pouco espazo á literatura. Aínda se publicaba en outubro de 1923.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
La Campana

***La Campana*** pode referirse a:

***La Campana**, localidade da provincia de Sevilla.
****La Campana***, semanario editado en Santiago de Compostela en 1923.
****La Campana***, semanario de información e pensamento anarquista editado en Pontevedra desde 1980.https://www.revistalacampana.info/
Erminde, Figueroa, Abegondo

**Erminde** é un lugar da parroquia de Figueroa no concello coruñés de Abegondo na comarca da Coruña. Xunto coa Manga, A Praza e a Nespereira en 2016 contaba con 108 persoas, 52 mulleres e 56 homes.

O tradicional núcleo rural de Erminde atópase no centro da parroquia e apegado ao lugar da Praza, separado pola Volta do Campo. Nel está a antiga escola da "Ave María do Neno Xesús", actual centro social da parroquia.

Porén, no último plano urbanístico do concello de Abegondo a denominación de Erminde acaeu nunha nova zona urbanizada no que tradicionalmente se lle chamou **Os Quenllos**. 
## Lugares e parroquias 
### Lugares de Figueroa 
### Parroquias de Abegondo 
## Notas
A Praza, Figueroa, Abegondo

**A Praza** é un lugar da parroquia de Figueroa no concello coruñés de Abegondo na comarca da Coruña.
O núcleo rural atópase no centro da parroquía e ten como monumento principal a Torre de Figueroa no seu centro e a Igrexa de San Miguel de Figueroa. 

Xunto coa Manga, Erminde e a Nespreira en 2016 contaba con 108 persoas, 52 mulleres e 56 homes.

## Lugares e parroquias 
### Lugares de Figueroa 
### Parroquias de Abegondo